Sel aastal on Eesti ÜRO Arenguprogrammi aruandes inimarengu  pingereas 41. kohal, tõustes eelmise aastaga võrreldes ühe koha võrra.    Ülemöödunud aasta raportis oli Eesti 44. kohal.    Eesti lõunanaabritest on Leedu iga-aastases raportis mulluse 49. koha vahetanud 45. vastu. Läti on tõusnud eelmise aasta 53. kohalt 50. kohale.    Kokku võrdleb ÜRO Arenguprogrammi (UNDP) teisipäeval avalikustatud raport 175 riiki, esikohal on mitmendat korda Norra.    UNDP 1990. aastast ilmuvates inimarengu globaalaruannetes kasutatavat  indeksit peetakse atraktiivseks tänu selle suhteliselt lihtsale ülesehitusele. Iga riigi puhul võtab see arvesse sisemajanduse koguprodukti elaniku kohta, kirjaoskuse taset ning kooliskäimise võimaldamist ja tarvet ning elu kestust.    UNDP esitletav globaalne inimarengu raport on näha aadressil http://www.undp.org/ internetis.    BNS